
				Reine ord for pengane

			

		

		
			
				Svalbard er … diesel, gruvearbeidarar, tunge maskinar, våpen, hjelmar, Sovjetunionen, avstand/periferi, fangst-menn, breiddegrader, kol svart som kol (energi), norske lover og reglar, polarekspedisjonar, barndomsminnet/filmen Orions belte, kystvakt, industrielle ruinar, kvalross, låge skattesatsar, rust, geologi, salt vatn i to ord, soger om moskus frå Grønland, lasteskip, Villmark med stor V, no meir og meir forsking, høgteknologi, vitskap og for han som skriv: synfaringar bortanfor kvardagen:

				Helikopteret letta frå Longyearbyen, eg minnest kor lågt det flaug over fjord og finne og underleg sakte mot Ny-Ålesund. Derifrå fór Roald Amundsen med luftskipet «Norge» over Nordpolen, dit skulle han sommaren 1928 i den franske flygebåten «Latham» på leit etter luftskipet «Italia». Gudane skal vita at dei leita etter Amundsen òg – med fly og krigsskip og hjelp frå den franske admiralen Herr og «bistand fra italiensk, russisk, svensk og dansk side», som forsvarsminister Torgeir Anderssen-Rysst 

			

		

		
			
				«Alle» har høyrt om bitcoin, «ingen» har lese om Svalbard-pengar. Men både kryptovaluta og setel og mynt på Svalbard er og var «tufta» på ulike former for gruvearbeid.

				Kart over Svalbard, frå atlaset til Norsk Allkunnebok (Fonna Forlag, 1962).

				fortalde frå talarstolen i Stortinget 12. januar 1929. Til sist vart restar etter flygebåten funne i havet attmed Bjørnøya, som på kartet er ein del av Svalbard. Vidare: Huset der Amundsen budde i Ny-Ålesund, står framleis. Der var eg og såg meg ikring mesta hundre år seinare. Kva var/er det med Amundsen? Det gjev seg sjølv: Sørpolen. Eit fast og langt på veg abstrakt punkt. I eit språklaust lende. Noko liknande kan seiast om Svalbard, skriv eg: Frå aralds tid har desse øyane vore aude. I dag er derimot rundt rekna helvta av stadnamna her oppkalla etter personar. Eit døme: Indrebøbreen etter dr.philos. Gustav Indrebø med dei konkrete koordinatane 77° 37,5’ N 17° 57,5’ A. Nett Indrebø var det òg som sytte for at stadnamn på Svalbard skal skrivast på nynorsk i samhøve med ein kongeleg resolusjon dagsett 28. april 1933. Skriftmålet som er tufta på norske målføre – munnleg mål – står så å seia sterkast der det stort sett teier eller er fåmælt. 

				Eg veit at stadnamnet Ny-Ålesund skriv seg attende til 1917, og at det vart mynta av gruveselskapet Kings Bay Kull Company A/S. Og for alt eg veit, er nemninga Kings Bay meir namngjeten enn Ny-Ålesund. Kings Bay får meg til å tenkja på rikspolitikk, Gerhardsen og særleg Lyng som ein metaforisk kanarifugl i den sosialdemokratiske gruva. I Kings Bay såg eg med eigne augo eit minne om 

			

		

		
			
				1 krone, Bjørnøen A.S., 1923/24.

				dødsulukker i gruvene her: namn på gruvearbeidarar som sette livet til før gruvedrifta vart avskipa i 1963. Pluss opplysningar om kvar dei kom frå: i regelen gruvesamfunn på fastlandet. Særskilt i Ny-Ålesund var gruvearbeidet livsfarleg for skuld gasseksplosjonar som nokre gonger leivde etter seg menn i dødsstillingar som hjå sovande personar. Eller smadra dei på vis som gjorde at dei ikkje eingong var attkjennande. Gruvene til Kings Bay var for-resten oppkalla etter kvinner. Den eine gruva heitte Ester, den andre Sofie. 

				Annleis i Longyearbyen. Der rådde Store Norske Spitsbergen Kulkompani grunnen. Og gruvene deira har (hadde) namn etter tal: gruve 1, 2, 3 og så frametter. 

				10 kroner, Kings Bay Kull Company, 1948/49.

				Gruve 1B var bokstavleg tala eit anna teikn i tida. Men alle gode ting er tre: Den såkalla oppfaringa av gruve 3 byrja i 1969–1970. Gruvedrifta kom i gang frå 1971 og heldt fram til gruvearbeidarane stempla ut for siste gong i 1996. Eg har eit minne av å liggja inne i ei strosse der, omgjeven 360 grader av kven veit kor mange millionar av år gamalt kol. No er gruva kulturminne – ho hyser eit arktisk verds-arkiv òg: bilete, data, tekst, mellom anna kopiar av 140 000 kunstverk hjå Moderna Museet i Sverige. Arkivet er tenkt å vara til dommedag minst.

				Kan henda er gruvene eitt av heller få unnatak frå re-gelen om at Svalbard er … ytleg/overflatisk. Til dømes kan dei gravlagde på gravplassen i Longyearbyen knappast liggja særskilt djupt på grunn av permafrost. Ein av dei kvite krossane der har forresten same nynorske innskrifta som den gamalnorske teksten på bautaen til Ivar Aasen på Vår Frelsers gravlund i Oslo: «Døyr fe, døyr frendar; døyr sjølv det same. Men ordet om deg aldri døyr vinn du eit gjetord gjævt.» Desse norrøne visdomsorda er skrivne til «Vår kjære heidersmann» og underskriven med lovnad om at «Vi vil alltid sakne deg». Dette er: velkjend skrift i dagen.

				Pengehistoria på Svalbard er noko anna. Ho er til liks med framtida stort sett uskriven. Like fullt er det så sant som det her står skrive: Gruveselskapa Kings Bay Kull Company A/S og Store Norske Spitsbergen Kulkompani produserte i si tid òg pengar. Dei utferda pengesetlar nominerte i kroner og øre signerte av framskotne menn i Ny-Ålesund, Longyearbyen og nede, som Fastlands-Noreg heiter på Svalbard. Desse setlane var like mykje verde som tilsvarande setlar frå Noregs Bank på fastlandet. Men setlane til gruveselskapa vanta vassmerke som setlar på fastlandet smykka seg med. Alternativt var kvalitets-merket til pengesetlane på Svalbard eit eintydig tilhøve til gruvedrift og -arbeid. 

				Eg såg Svalbard-pengar fyrste gongen i glas og ramme på veggene til den lokale sparebankfilialen til fyrst Tromsø Sparebank, så SpareBank 1 Nord-Norge i Longyearbyen. Eg fatta med tid og stunder at desse pengane er ei monetær gullgruve, i minsto ei rik kjelde til samtalar og skriving om kva pengar er, og korleis pengar 

			

		

		
			
				10 kroner, Store Norske Spitsbergen Kulkompani, 1968.

